Politični bukvar za matoru decu

U Pančevu je davne 1871. godine, u štampariji Jovanovića i Pavlovića, objavljena knjiga satiričnog naslova: “Politični bukvar za matoru decu”. Kao autor ovog dela potpisan je Dr Živko Gojković, koji sedeći u Beču i pišući uvod, već na prvoj stranici opominje: “Ako nisi kadar, čitaoče, samostalno razmišljati, ja te za rana opominjem, da ovu knjigu i ne čitaš; jer čitajući a ne razumevajući, nećeš od knjige imati nikakve hasne (koristi), a meni piscu učinićeš na svakom listu veliku nepravdu. No što je najgore, nerazmišljenim čitanjem sam ćeš sebi jako škoditi, jer ćeš i to malo pameti, što ti je Bog dao, sa svim zamrsiti.“ “Ti pak, čitaoče, koji se jako uzdaš u svoju pamet, te si tvrdo naumio ovu knjigu do kraja iščitati, tebi dajem drugi savet. Ne veruj ni jedne reči iz ove knjige! Korak po korak predusretni sa sumnjom; ne idi dalje dok nisi pročitanu misao sa sviju strana dobro promotrio. Ti ćeš bez sumnje naići na mnoge pogreške; no i onda, ako ti sa tvojim oštroumljem iznađeš, da je sve od korice do korice pogrešno, ne ćešmi tim baš ni malo žao učiniti. To će mi mnogo milije biti, nego da ovu knjigu bez razmišljenja i kritike pročitaš, i pri svršetku da mi daš svedodžbu, da je sve u njojzi istina.” U Beču, meseca, septembra 1871. Sadržaj knjige “Politični bukvar za matoru decu” 1. Ima li čovek dušu 2. O karakteru i volji 3. O vrlini i poroku 4. Čovek u borbi sa prirodom 5. O bogatstvu i pravu vlasnosti 6. O socijalizmu i komunizmu 7. Ima li poštenih ljudi 8. O pravu i pravdi